**Vecný návrh**

**VYHLÁŠKA**

**Úradu pre reguláciu sieťových odvetví**

z ........ 2025,

**ktorou sa ustanovujú technické parametre a požiadavky na dátové prenosy a interoperabilitu iných než určených meradiel alebo meracích systémo****v pre meranie elektriny v rámci vyhodnotenia aktivovanej flexibility**

Úrad pre reguláciu sieťových odvetví podľa § 95 ods. 2 písm. r) zákona č. 251/2012 Z. z. o energetike a o zmene a doplnení niektorých zákonov v znení zákona č. ……./2025 Z. z. (ďalej len „zákon“) ustanovuje:

# Predmet úpravy

Vyhláška bude upravovať pre iné než určené meradla alebo meracie systémy pre meranie elektriny v rámci vyhodnotenia aktivovanej flexibility

* požiadavky na interoperabilitu meracích systémov a ich spoluprácu,
* podmienky prístupu k meraným údajom,
* jednotlivé technické parametre meradiel alebo meracích systémov pre meranie elektriny v rámci vyhodnotenia aktivovanej flexibility,
* požiadavky na interoperabilitu na jednotlivé dátové systémy,
* ďalšie funkcionality jednotlivých meracích systémov,
* aktualizované podmienky a postupy pre komunikáciu údajov z meracích systémov jednotlivých účastníkov trhu vrátane aktívnych odberateľov.

Nová právna úprava bude spĺňať požiadavky čl. 7b Nariadenia (EU) 2019/943 doplnené Nariadením (EU) 2024/1747.